Subak Tegalalang

Subak Tegalalang inggih punika subak sané wénten ring wewidangan desa Tegalalang, kabupaten Gianyar, Bali. Yéning rereh saking kota Denpasar subak niki dohnyané 26 kilométer utawi 1 jam 30 menit. Subak padidi kaakuin pinaka sistem irigasi tradisional sané nglantur (sustainable) majeng palemahan, sané artosnyane praktik nénten ngusak palemahan. 
jmpl
Sistem pengairan Subak pinaka praktik saking filosofi Tri Hita Karana, asiki filosofi tradisional Bali sané neenang tigang kahanan sané prasida ngawinang becik majeng kasukertan jadman: paiketan harmonis sareng Tuhan, antuk sesamén jadma, miwah antuk palemahan. Subak madué limang komponen mabuat: alas sané nglindungin pawedar toya, carik majeng padi sané mawentuk terasering, sistem kanal toya, desa, miwah taler pura sane nyirénin sumber toya utawi embahan toya ngantos ka subak. 

 Adi Jayanti 
Carik malarapan antuk subak ring Tegalalang niki taler ngranjing ka daftar Situs Warisan Dunia utawi World Heritage Sites olih UNESCO. Warisan niki nyangkepin limang carik tur subak miwah pura sane madue mata toya, antuk akéh total wewidangan ngantos 19.500 héktare.

 Pustaka 
Kategori:WikiSubak
Kategori:Subak ring Kabupatén Gianyar